[[Fil:Storting Spring 2016.JPG|thumb|left|Stortinget i Oslo.{{byline|Konstantin Lübeck}}]]
Ifølge grundloven udøves den lovgivende magt af [[Stortinget]] og den norske regering i fællesskab, men i sidste instans er det Stortinget i et [[etkammersystem]], der er bestemmende. Love vedtages efter forslag af Stortingets medlemmer eller regeringen ved simpel flertalsafgørelse blandt de 169 stortingsmedlemmer. Valgsystemet ligger tæt op ad det danske valgsystem og kan beskrives som et [[repræsentativt demokrati]] med en valgperiode på fire år. 150 af medlemmerne vælges ved forholdstalsvalg i nitten valgdistrikter, der svarer landets [[fylke]]r, mens de sidste nitten er [[tillægsmandat]]er, der skal sikre, at Stortingets fordeling så godt som muligt kommer til at svare til afstemningsresultater. Afstemningen baseres på partier, som skal have en tilslutning på mindst 4 % for at opnå valg.<ref>{{cite web | url = http://stortinget.no/no/Stortinget-og-demokratiet/Valg-og-konstituering/Stortingsvalg/ | title = Stortingsvalg | publisher = Stortinget | language = norsk | access-date = 2012-10-19 }}</ref>
Politik Organisationer